Gastää

Gastää () is en Dörp un Gemeen in de Samtgemeen Solzhusen in’n Landkreis Horborg in Neddersassen mit .

Blangen Gastää sülvs höört to de Gemeen ok de lüttje Oort Nee Gastää mit to.

 Geografie 

De Oort liggt in de Lümbörger Heid an dat linke Över von de Luh. In’n Noorden liggt dat Naturschuulrebeed Bebörger Brook.

De Navergemenen sünd Winsen in’n Noorden, Radbrouk in’n Noordoosten, Veerhöben in’n Süüdoosten, Solzhusen in’n Süden, Toppenstää in’n Süüdwesten un Wulfsen in’n Noordwesten.

De direkten Naveröörd sünd Luhdörp, Beborg un Radbrouk in’n Noordoosten, Veerhöben, We’ermööd, Sneed un Loobk in’n Süüdoosten, Solzhusen, Oilstörp un Gö’nstörp in’n Süden, Garlstörp un Toppenstää in’n Süüdwesten un Tangendörp, Wulfsen un Parrns in’n Noordwesten.

 Historie 

Gastää kummt 1252 toeerst in de Oorkunnen vör.

In’n Eersten Weltkrieg sünd twölv Soldaten ut Gastää fullen oder vermisst un in’n Tweten Weltkrieg 44.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wulfsen Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Garlstörp in’n Kanton Garlstörp.

De Oort hett vör 1885 to de Amtsvaagdie Parrns in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Parrns höört. Na 1885 weer dat in’n Kreis Winsen un 1932 is dat Deel von’n Kreis Horborg worrn.

De Gemeen is an’n 1. Juli 1972 mit de Gemeenreform in Neddersassen Maat von de Samtgemeen Solzhusen worrn.

 Inwahnertall 

 Religion 

Gastää is evangeelsch-luthersch präägt un höört to dat Kaspel von de Johannis-Kark in Solzhusen.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

De Karkhoff Gastää liggt an de Hauptstraat en Stück in’n Süden von’n Oort.

 Politik 

 Gemeenraad 

Liddmaten
 2011:
 CDU: Eckhard-Herbert Arndt, Eckhard Domnick, Hans-Georg Stolte
 SPD: Christa Beyer, Christina Lütchens, Wolfgang Plath, Jan Tiemann
 UWG: Klaus Hartmann, Jürgen Hoops, Gerd Trautvetter, Klaus-Peter Wind
 2016:
 CDU: Eckhardt-Herbert Arndt, Eckhard Domnick, Hans-Georg Stolte
 SPD: Christa Beyer, Christina Lütchens, Wolfgang Plath, Reinhard Sprandel, Carsten Styra, Jan Tiemann
 UWG: Heiko Büchner, Klaus Hartmann

 Börgermeesters 

 Tied  Naam  Partei –2011  Klaus-Peter Wind  UWG 2011–  Christa Beyer  SPD

 Wapen un Flagg 

Dat Wapen von de Gemeen wiest op grönen Grund en Krieger in sülvern Gewand mit gollen Schoh, gollen Gördel, gollen Kragen un gollen Speer in de Hand, de op en sülvern Schildfoot steiht.

 Kultur 

In Gastää steiht en Denkmaal för de Fullenen ut de twee Weltkrieg’.

 Verenen 

De Schüttenvereen Gastää-Wulfsen is 1928 grünnt worrn.

 Bruukdom 

In Gastää warrt in’n Winter Faslam fiert.

 Weertschop un Infrastruktur 

Gastää hett en egene freewillige Füürwehr, de 1913 grünnt worrn is.

 Verkehr 

Dör Gastää löppt de Landsstraat 234, de in’n Noordoosten över Luhdörp un Reidörp na Winsen geiht un in’n Süden över Solzhusen, Puunsen un Olndörp na Amelkusen. In’n Süüdwesten geiht de L 212 över Toppenstää un Garlstörp na Äästörp.

De nächste Autobahn is de Autobahn 39 (Afsnidd Hamborg–Lümborg). De Opfohrt 3 Winsen-West liggt so negen Kilometer in’n Noorden von Gastää an de K 8. De Opfohrt 39 Thieshoop op de Autobahn 7 (Afsnidd Hamborg–Hannover) liggt teihn Kilometer in’n Noordwesten an de L 215.

De nächste Bahnhoff is so bi negen Kilometer wied weg in’n Noordoosten de Bahnhoff Winsen an de Bahnlien Hamborg–Hannover. Von 1906 bet 1970 hett dat ok Personenverkehr op de Bahnlien Winsen–Hützel geven. De Bahnhoff Wulfsen leeg in düsse Tied twee Kilometer in’n Noordwesten.

 Scholen 

De Oort hett en Kinnergoorn un de Kinner gaht op de Grundschool Gastää.

 Lüüd 

De plattdüütsche Schrieversche Annetta Schulz leevt in Gastää.

 Footnoten 

 Weblenken 

 Websteed von de Gemeen (hoochdüütsch)

Kategorie:Landkreis Horborg